‘જજસા’બ, મેઇન સ્ટોરી તો એ જ છે. મુંબઈના ઇન્સ્પેક્ટર જનરલ શ્રીકાંત માથુર (તિગ્માંશુ ધુલિયા)એ ગુંડા સૂર્યકાન્ત પાશા (આદિત્ય પંચોલી) સામે ગંભીર ગુનાના પુરાવા એકઠા કરી લીધા છે. છેલ્લી સુનાવણી બાકી છે. ત્યાં જ જેલમાં બેઠો-બેઠો પાશા પોતાના દીકરા જેવા બૉડી-બિલ્ડર સૂરજ (સૂરજ)ને હુકમ કરે છે કે આ ઇન્સ્પેક્ટર જનરલની દીકરી રાધા (અથિયા શેટ્ટી)ને કિડનૅપ કરી લે. કહ્યાગરો બૉડી-બિલ્ડર સૂરજ તેના દોસ્તારો સાથે મળીને રાધાને તેની સિક્યૉરિટીના નામે કિડનૅપ કરી લે છે. આ સંતાકૂકડીમાં રાધા અને સૂરજ વચ્ચે ઇલુ-ઇલુ થઈ જાય છે. પ્રેમના પ્રતાપે સૂરજ સુધરી જાય છે, ત્યાં લવસ્ટોરીમાં ફાચર મારવા માટે રણવિજય શેખાવત (વિવાન ભતેના) નામનો બીજો એક બૉડી-બિલ્ડર આવે છે. થોડી ધબાધબી અને પછી ખાધું-પીધું ને રાજ કર્યું. ઉપરથી આ ફિલ્મ ખુદ સુભાષ ઘઈ અને સલમાન ખાને પ્રોડ્યુસ કરી છે. ઈવન સલમાને તો એનું ટાઇટલ-સૉન્ગ પણ ગાયું છે.’